שמעון כנוביץ'

שמעון כנוביץ' (6 ביולי 1900 - 25 ביולי 1961) היה רופא ואיש ציבור ישראלי שכיהן כחבר הכנסת מטעם המפלגה הפרוגרסיבית והמפלגה הליברלית.

ביוגרפיה
כנוביץ' נולד בשנת 1900 באינסטרבורג שבפרוסיה המזרחית. הוא למד רפואה באוניברסיטאות קניגסברג, פרנקפורט וטיבינגן והתמחה ברפואת ילדים. בנעוריו החל לפעול בתנועה הציונית בגרמניה ולאחר מכן בארגוני הסטודנטים הציונים, וכיהן כמזכיר ההסתדרות הציונית בגרמניה.

בשנת 1933 עלה כנוביץ' לארץ ישראל. הוא החל לעבוד כרופא בקופת חולים, נבחר לסגן יו"ר ההסתדרות הרפואית והמשיך לעסוק ברפואה באופן פרטי. כן שימש כמרצה בבית הספר לרפואה באוניברסיטה העברית ובחוג לפיסוכלוגיה חינוכית בסמינר הקיבוצים.

במקביל המשיך בפעילותו הציבורית, נמנה בין מייסדי מפלגת "עלייה חדשה" ועם הקמת המפלגה הפרוגרסיבית, היה בין חבריה. הוא נבחר מטעם המפלגה הפרוגרסיבית לכהן בכנסת הרביעית והיה חבר ועדת הפנים וועדת השירותים הציבוריים. במהלך כהונתו בכנסת הוקמה המפלגה הליברלית הישראלית כאיחוד של המפלגה הפרוגריבית והציונים הכלליים, וכחבר המפלגה הפרוגרסיבית הוא נמנה עם חבריה.

הוא ידוע בעיקר בגלל החוק למניעת מפגעים שנחקק בשנת 1961 והגדיר שלושה מצבים שייחשבו מטרד ליחיד: גרימת רעש, ריחות וזיהום אוויר. החוק הזה נקרא "חוק כנוביץ" והוא משמש בסיס לחקיקת חוקים בנושא איכות הסביבה.

שבועות ספורים לפני שלהי הכנסת הרביעית נפטר.

קישורים חיצוניים

הערות שוליים

בוגרי אוניברסיטת גתה בפרנקפורט
חברי כנסת מטעם המפלגה הפרוגרסיבית
חברי כנסת מטעם המפלגה הליברלית
רופאי ילדים ישראלים
ישראלים ילידי גרמניה
אנשי העלייה החמישית
ציונים ילידי המאה ה-19: אנשי היישוב
פעילי ההסתדרות הרפואית בישראל
חברי הכנסת הרביעית
בוגרי אוניברסיטת טיבינגן
רופאי ילדים יהודים
סגל האוניברסיטה העברית בירושלים: רפואה
סגל סמינר הקיבוצים
אישים הקבורים בבית הקברות נחלת יצחק
ישראלים שנולדו ב-1900
ישראלים שנפטרו ב-1961